钦定古今图书集成/方舆汇编/职方典/第1125卷 > 《西溪桥记》徐源明
## 钦定古今图书集成/方舆汇编/职方典/第1125卷 > 《西溪桥记》徐源明

《周官》云：“司险有职，通道路也。”山林之阻，开凿之；川泽
之阻，桥梁之。国郊及野，不以远近间也。邑傍十五里
许有西溪，溪有桥，所以便往来也。前春洪水横流，梁
圮畏涂，咫尺，难游千里，行人吁嗟，鲜有复其初者。其
间叶澄慨然募乡之好义者，同迺心，协迺力，修复旧
迹，不日成之。以坚石固其岸，种树复其址，而农者、而
樵者、而舆者、骑者，往来欣便，而因叹慕。叶公之复此
桥也，无司险之责，而有王政之助，故记之。且使后之
视今亦犹今之视昔若者修葺之，而济往来于无穷
也。凡诸朋善者，并书于石。